.... Basilicam sane beati Stephani cui sedit miro decore ampliavit; ingenti testitudine a parte orientis applicita, auroque ac musivo splendidissime decorata instar ejus quam Siagrius episcopus Augustuduni fecisse cognoscitur. Altare quoque antiquum eo transponens sub die XIII kalendarum maiarum solempniter dedicavit, ubi et hæc dona obtulit: Missorium anacleum deauratum pensantem libra L, habentem in se septem personas hominum cum tauro et litteris græcis. Dedit et alium missorium similiter anacleum granellatum pensantem libras XL et dimidiam, qui habet in medio rotam cum stephadio et in giro homines et feras. Item missorium tercium anacleum pensantem libras XXXV susum habet in se historiam solis cum arbore et serpentibus. Item missorium quartum anacleum pensantem libras XXX, habet in se ethiopem et alias imagines hominum. Item bacchovicham auratam pensantem libras XII uncias unam, habet in se piscatorem cum fuscina et centaurem cum opere maritimo. Item bacchovicam aliam anacleam circulatam et nigellatam, pensantem libras XIV et uncias IX. Item aliam bacchovicam similiter anacleam pensantem libras XIII; habet in se lusores. Item aliam bacchovicam anacleam pensantem libras IX et habet in se hominem cornutum et arborem et duos homuntiones infantes in manibus tenentes. Caucos anacleos IIII pensantes libras XI et uncias II; habent in se homuntiones et feras; unus ex ipsis deauratus. Dedit scutellas anacleas ex quibus una nigellata pensat libras IIII; habet in se ursum caballum tenentem. Item aliam scutellam anacleam pensantem libras III; habet in se leonem taurum tenentem. Item aliam pensantem libras II et uncias IX; habet in se leonem capram tenentem. Item aliam scutellam similiter anacleam pensantem libras II, habet in se hirchum cum cornibus. Item aliam pensantem libras I et uncias VII; habet in se cervum pascentem. Item aliam pensantem libras I et uncias IX; habet in se leopardum tenentem capram. Dedit item salariolas IIII anacleas quæ pensant libras IIII. Dedit et gabatas VI quæ pensant libras XVI. Item gabatam I medianam anacleam pensantem libras III et semi; habet in fundo sigillos quatuor et in giro prunellas cancellos decoratos cum capitellis pensantes libras VI et semi. Dedit et hicinarios II anacleos pensantes libras quatuor et uncias tres. .... Dedit et anafum unum pensantem libras II; habet leonem et taurum deauratos. Item fuscinam unam prescriptam; habet caput leonis, pensat libras III. Dedit et urseum anacleum qui pensat libras quatuor et semi, et agmanilis, pensat libras III et semi. Item cannas duo pariles deauratas pensantes libras V; habent in giro effigies et ferusculas. Dedit item missorium planum pensantem libras VIII et semi; habet in medio rotam et in rota monogramma. Item alium missorium pensantem libras VIII; habet in medio crucem cum duobus hominibus. Item baccovicam anacleam pensantem libras X; habet in se homuntiones V cum duabus ferusculis pennatis. Item aliam baccovicam anacleam pensantem libras VIII et semi; habet in medio hominem caballicantem et ad pedes suos viperam. Item aliam baccovicam anacleam circulatam pensantem libras VII et semi; habet in se tres homines grandes et in giro homuntiones et feras. Dedit item gabatas anacleas deauratas pensantes libras XVIII; habent in se homuntiones cum pisciculis. Gabatam medianam anacleam deauratam pensantem libras VIII, habet in medio homines et pisciculos maritimos. Item gabatas liliatas V pariles, pensantes libras IX et semi. Item gabatam medianam anacleam pensantem libras III; habet in medio caput hominis cum barba. Item gabatam medianam puram pensantem libras II et uncias III; habet in medio gallum. Item gabatam anacleam colinellatam pensantem libras III; habet in giro homuntiones et feras. Item scutellam anacleam pensantem libras II; habet in medio homuntionem et caprolum cum arbore. Item scutellam anacleam pensantem libras II; habet in medio duos homuntiones cum lanceis. Item scutellam parvam pensantem libram unam; habet in medio rotellunculam in giro nigellatam. Item salariolam anacleam pensantem libram unam; habet in medio hominem cum cane. Item concam anacleam pensantem libras IX; habet in medio hominem et mulierem et ad pedes eorum corcodrillum. Item salariolam parvam cruciculam pensantem uncias IX. Item suppostorium anacleum pensantem libram I et semi. Cocleares XII pensantes libras III et uncias II. Item cocleares XII pensantes libras II et uncias IX. Item cocleares XII pensantes libras III; habent caudas scriptas. Item ichinarios columnellatos III; pensat unusquisque libram I. Item ichinarium unum pensantem libram I et unciam I. Item cancellum pensantem libram I et unciam I. Item urceum anacleum pensantem libras III, et habet ansam prunellatam et in medio caput hominis. Agmanilis pensat libras II et uncias IX; habet in medio rotam liliatam et in cauda caput hominis. Item recentarium deauratum pensantem libras II et semi; habet deforis cavaturas. Item alium recentarium pensantem libram I et uncias IX; habet in medio listellam et feras. Item schinonem pensantem libram I; habet caudam nigellatam. Item colatorium pensantem uncias II. Sunt in summa libras CCCCXX, uncias VII.... Præterea basilicæ domini Germani ubi corpus suum sepeliri decreverat hæc dona obtulit: missorium argentum qui Thorsomodi nomen scriptum habet; pensat libras XXXVII; habet in se historiam Eneæ cum litteris grecis. Item alium missorium planum pensantem libras XXX. Item baccovicam anacleam pensantem libras XIII; habet in medio leonem cum urso, et in circuitu homuntiones et feras. Item aliam baccovicam pensantem libras IX et semi; habet hominem et mulierem, et ad pedes eorum ferusculas. Item scutellam anacleam pensantem libras V et uncias VI; habet in se hominem caballicantem, serpentem in manu tenentem. Item scutellam anacleam pensantem libras III, habet in medio rotelliunculam nigellatam cum fera. Dedit et gabatas II ab intus liliatas pariles, pensantes libras VIII et uncias II; urceum anacleum pensantem libras IV; habet ansam nigellatam et in medio caput leonis. Agmanilis pensat libras III et uncias IX; habet in medio Neptunum cum tridente. In die vero sepulturæ suæ præcepit isdem præcipuus pontifex cum corpore suo simul deferri basilicæ domini Germani, centum solidos auri purissimi ad suam sepulturam exornandam.